Նախընտրական տարում կառավարության ղեկավարի եւ ֆինանսա-տնտեսական բլոկի նախարարների փոփոխությունը, ինչպես հայտնում են իշխանության մեր աղբյուրները, սոսկ կադրային փոփոխություններ չեն: Կարեն Կարապետյանի՝ Ռուսաստանից Հայաստան «տրանսֆերը» զուգորդվում է նաեւ իշխանական բուրգում ներքին տեղեկատվական հոսքերին հետեւող, հաճախ դրանք ուղղորդող ու վերահսկող կառույցներում կադրային փոփոխություններով: «Վերանայվում եւ փոփոխվում է շատ բան, այդ թվում՝ տեղեկատվական քաղաքականությունը»,- հայտնեցին իշխանական մեր աղբյուրները: